Ei Teil vo dr Arbet wo d'WEC do macht sind genau die Workshops. Es gitt 4 vo dene. E Schnyderei, e Metallwärkstadt, e PC Support Zenter und jetzt ganz neu e chlins Restaurant. D'Idee dehinter isch, dass me mit dene Jugendliche do zämme öppis uffbaut und zum  laufe bringt und am laufe bhaltet. De wichtigschti Punkt isch, dass bi dene Workshops Jugendlichi d'Chance händ, e aaständige Bruef zlehre. Will e Lehr, so wie mir si kenne gitts do nid. Do gitts eigendlich nur Schuele und Universitäte, wo nid wirklich de Hit sind.  Mini Uffgob in däm ganze Gfüeg wird si, dass ich de Choeun (Das isch dr Leiter vom Support Zentrum) Begleite und berote due. Dass ich cha für sini 4 Mitarbeiter und 3 Lehrling (Wo nöchst Wuche afönd) cha unterstütze und dassi das ganze  Projäkt Supervise due. Das tönt für mi nach ere riise Challenge. Will die lütt sind au nid ufe Kopf gheit. Aber de Martin isch felsefescht devo überzügt, dassi genau das mitbring wo do bruucht wird. Vo däm här bini sicher, dass das guet chunnt.